Public procurement notice: Contract Notice
Published: 2023-09-20
Buyer: Inarin kunta
Country: FI
Contract type: Services
Procedure: Open procedure
CPV classification: 85100000: Health services
Submission deadline: 2023-10-16

Technical requirements: Inarin kunta hankkii tällä kilpailutuksella terveydenhuoltolain (1326/2010) mukaiset työntekijöidensä työterveyshuollon palvelut. Tarjoajan tulee tarjota Palvelua kokonaisuutena siten, että Palvelu täyttää kaikki sille asetetut vaatimukset.
Palveluntuottajaksi valitulla on mahdollisuus solmia vuokrasopimus Inarin kunnan yhteisön, InLike Oy:n omistamista toimitiloista, jotka soveltuvat hankinnan kohteena olevien palvelujen tuottamiseen ja täyttävät hankinnan kohteelle asetetut vaatimukset. Tarkemmat tiedot vuokrasopimuksen kohteesta sekä vuokraehdoista ovat tämän tarjouspyynnön liitteenä (liite 3 Vuokrasopimus).
Palveluntuottajalla on mahdollisuus hyödyntää osana palveluntuottamista Ivalon terveyskeskuksessa sijaitsevia laboratoriota sekä röntgenyksikköä, josta palveluntuottaja voi ostaa hankinnan kohteeseen kuuluvia laboratorio ja kuvantamispalveluja täydentääkseen omia palveluresurssejaan.
Hankintayksikkö on esittänyt erittelyn toteutuneista hankintamääristä vuosien 2021-2022 aikana tarjouspyynnön liitteessä 2 "Hankintamäärät 2021_2022". Määrät on ilmoitettu nykyisen sopimuksen mukaisen laajuuden mukaan laskettuna. Nyt käytävässä kilpailutuksessa hankinnan kohde poikkeaa siten, että piiriin kuuluvien työntekijöiden määrä on noin 600 henkilön sijaan enintään noin 360-400 henkilöä.
Hankinnan kohteena olevat palvelut on tarkoitettu Inarin kunnan työntekijöille sekä kunnan yhteisöjen ja tytäryhteisöjen työntekijöille seuraavasti:
Näin ollen palvelun piiriin kuuluvien työntekijöiden määrä voi olla noin 360 henkilöä. Palvelun piiriin kuuluvien työntekijöiden määrässa voi olla kausiluonteista vaihtelua mutta kuitenkin siten, ettei työntekijöiden yhteenlaskettu määrä ole kerralla enempää kuin 400 henkilöä. Tästä määrästä Inarin kunnan työntekijät muodostavat noin 66-74 %:n osan.
Puitesopimuksen allekirjoittaa Inarin kunta, joka hankkii palvelun suoraan puitesopimuksen perusteella. Inarin kunnan yhteisöt eivät ole velvoitettuja tekemään yhteisökohtaista sopimusta.  Kukin kunnan yhteisö tekee itsenäisen päätöksen hankkia palvelut puitesopimuksen perusteella. Yhteisöt voivat poiketa puitesopimuksen laajuudesta jäljempänä ilmoitetun mukaisesti. Inarin kunnan yhteisöt tekevät palvelujen hankkimisesta palveluntuottajan kanssa yhteisökohtaisen sopimuksen.
Puitesopimus on voimassa määräaikaisena kaksi (2) vuotta. Puitesopimusta voidaan jatkaa kaksi (2) kertaa yhdellä (1) yhden vuoden määräaikaisella sopimuskaudella (optio). Optioiden käyttämisestä päätetään erikseen.
Yhteisökohtainen sopimus voidaan tehdä puitesopimuksen voimassaoloaikana ja on voimassa, kunnes puitesopimus lakkaa.  Yhteisökohtaisella sopimuksella voidaan poiketa palvelun laajuudesta sisällyttämällä palvelusta yhteisökohtaisen sopimukseen piiriin vain yhteisön tarvitsemia suoritteita.
Palvelut on tarkoitus aloittaa 1.1.2024 lukien. Palveluntuottamisen aloituksen ajankohdasta sovitaan tarkemmin sopimuksentekohetkellä.
Hankintayksikkö ennakoi, että puitesopimuksen tekemisen yhteydessä yhteisökohtaisen sopimuksen tekevät ainakin Inarin Kiinteistöt Oy sekä Nuoriso- ja luontomatkailukeskus Inari Oy. Jos yhteisökohtainen sopimus allekirjoitetaan ennen mainittua palveluntuottamisen sovittua ajankohtaa, palvelut aloitetaan edellä viitattuna palvelujen aloittamisen ajankohtana. Muussa tapauksessa palvelut tulee aloittaa viimeistään 4 viikkoa yhteisökohtaisen sopimuksen allekirjoittamisen jälkeen.
Puitesopimusta ja yhteisökohtaista sopimusta voidaan jatkaa kaksi (2) kertaa yhdellä (1) yhden vuoden määräaikaisella sopimuskaudella (optio) siten, kuin Puitesopimuksessa ja Yhteisökohtaisiessa sopimuksessa on sanottu. Optioiden käyttämisestä päätetään erikseen.
Tarjoajan soveltuvuutta koskevat vaatimukset on kuvattu hankintailmoituksen liitteenä olevalla ESPD-lomakkeella.
Hankintamenettelynä sovelletaan hankintalain 32 §:n kaltaista avointa menettelyä, jossa kaikki halukkaat tarjoajat voivat jättää tarjouksen.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.